ფელიქს აემილიუსი

ფელიქს აემილიუსი, ამარის იმპერიის იმპერატორი და ედელირის დიდი ჰერცოჰი.

## აემილიუსთა საგვარეულო

აემილიუსთა ოჯახი წარჩინებულ ოჯახთა რიცხვს მიეკუთვნება. აემილიუსთა საგვარეულო იმით არის განსაკუთრებული და პატივსაცემი, რომ მისი ფესვები საუკუნეების სიღრმეში მიდის. იმპერიის მემატიანეების თქმით, აემილიუსთა გვარი სათავეს იღებს ცეცხლის წვიმიდან 216-218 წლებში. 3 საუკუნის განმავლობაში აემილიუსთა საგვარეულო სამხედრო კარიერის წყალობით ცდილობდა იმპერიის იერარქიულ საფეხურებზე ასვლას. სწორედ ფელიქს ამელიუსის დროს, როგორც იქნა, 3 საუკუნოვანმა შრომამ თავის ნაყოფი მოიმკო და ფელიქსი გახდა მეორე პირი იმპერატორის შემდგომ.

## დაბადება და ახალგაზრდობა

ფელიქს აემილიუსი დაიბადა ც.წ.-დან 470 წელს ამარის იმპერიის აღმოსავლეთ პერიფერიებში. მისი საგვარეულო სამფლობელოები, რომელიც მოიცავს ციხე-ქალაქ ედელირს და რამდენიმე პატარა დასახლებას, მდებარეობს მკვდარი მიწების საზღვარზე და სწორედ ამის გამო ხშირად იყო ხოლმე თავდასხმები აღმოსავლელ მიცვალებულთა მიერ. გარდა ამისა, ციხე-ქალაქი ედელირი არის ერთ-ერთი საზღვაოსნო ქალაქი ზურმუხტების ყურეში. ამის წყალობით ფელიქსი საკმაოდ შეძლებული და ძლიერი საგვარეულოს მეთაურია. 10 წლის იყო, როდესაც ცოცხალი მკვდრები დაესხნენ თავს ციხე-ქალაქ ედელირს და შტურმის დროს ფელიქსის უფროსი ძმა, გარუსი, დაიღუპა მკვდრებთან ბრძოლისას. ეს ტრაგედია სამუდამო დაღად დაესვა ფელიქსს სულში. ამის გამო მას სასტიკად სძულდა ცოცხალი მკვდრები.

## ექსპედიცია მკვდარ მიწებზე და სასრული იღბალი

19 წლისამ მან პირველად მოაწყო დიდი ექსპედიცია მკვდარ მიწებზე, სადაც 4 თვე დაჰყო. 250 კაციანი ჯგუფიდან უკან მხოლოდ 50 დაბრუნდა, მაგრამ ექსპედიციის მიზანი მიღწეული იყო. ფელიქსმა მკვდარ მიწებზე უძველესი სამეფოების ნანგრევებში ისეთი მნიშვნელოვანი არტეფაქტები მოიპოვა, რომლებსაც შეეძლო სამყაროს შექმნაზე ზოგადი წარმოდგენა გადაეყირავებინა. ამის შემდგომ, როდესაც 25 წელი შეუსრულდა, პირველად მოირგო ლაშქრის მეთაურობა, რომლითაც იგი ალ'მორაკის სამეფოზე აწყობდა არაერთ სათარეშო რეიდს. რეიდების წყალობით მან დიდძალი ქონება და მეომრებს შორის პატივისცემა მოიხვეჭა. 7 წლის განმავლობაში იღბალი არ ტოვებდა ფელიქსს, სანამ ერთ დღესაც მამამისი, ლორდ მარკუს აემილიუსი, შეთქმულებმა მოკლეს.

## აჯანყება და გვირგვინი

მამის სიკვდილის შემდეგ, ფელიქსი აემილიუსთა საგვარეულოს
ჩაუდგა სათავეში და იმპერიის უმაღლესი რანგის, გენერალსიმუსის თანამდებობა მიიღო. რითაც
მანამდე არნახული გავლენა შეიძინა.  ც.წ.
502 წელს იმპერატორ ელენდილის პოლიტიკურმა გამოუცდელობამ  ამარის იმპერია "მარილიან ომში" ჩააბა.
კუნძულ ტაქსილზე მომხდარ ბრძოლაში იმპერიამ სასტიკი მარცხი განიცადა. მლაშე წყლებში
განცდილმა კატასრტოფამ წერტილი დაუსვა იმპერატორ ელენდილის მართველობას.
იმპერიაში დაიწყო სამოქალაქო ომი იმპერატორის მომხრეებსა და მის მოწინააღმდეგეთა დაჯგუფებებს შორის.
ერთ ერთ ასეთ დაჯგუფეებას  ხელმძღვანელობდა
გენერალი ფელიქსი. მის მეამბოხეთა დაჯგუფებას ერქვა  "პატრიოტთა ფრაქცია", იგი  შეეცადა რომ იმპერია გადაერჩინა გარდაუვალი განადგურებისგან
და ამიტომაც შემოიკრიბა თანამოაზრეები და გაუძღვა აჯანყებას. სამოქალაქო ომი რამდენიმე
თვე გაგრძელდა და ბოლოს დასრულდა იმით, რომ ც.წ. 502 წლის 3 ვეტიასს დედაქალაქი  ვაელ ამორი შტურმით აიღო და მასში გამაგრებული დემონები
და მათი უწმინდური მიმდევრები ამოჟღლიტა.  ც.წ.
502 წლის 7 ომერსს იგი ღვთაება ჰიმერიონის ტაძარში იმპერატორად ეკურთხა და აწი იგი
იწოდება ფელიქს I აემილიუსი.
მას მეორენაირად იმპერატორ ფენიქსაც უწოდებენ ქვეშევრდომები.

## გარეგნობა და ხასიათი

ფელიქს აემილიუსი არის საშუალო სიმაღლის, შავგრემანი მამაკაცი, ყავისფერი თვალებითა და წყვდიადზე ბნელი წვერით. ახლობლები მას შავწვერასაც ეძახდნენ. ძლიერი და მყარი აღნაგობის პატრონი. იგი მუდამ მშობლიური იმპერიის ფერების ტანისამოსში და აბჯარში არის გამოწყობილი. იგი ფლობს ორხელიან მახვილს, რომელსაც უწოდა "წინაპარი" და ბასთარდ ხმალი, რომელსაც უწოდა "ვერცხლის ენა". პატარაობისას გადატანილმა ძმის სიკვდილმა უარყოფითად იმოქმედა მის ფსიქიკაზე.

მას ჭირივით ეზიზღება ცოცხალი მკვდრები და მათი გამღვიძებელი დემონებიც. ფელიქსი ჩამოყალიბდა მამაც და მიზანმისწრაფულ პიროვნებად, რომლისთვისაც მორალი იმ ხელთათმანებივითაა, მარტო გარეთ რომ იცმევენ. მისთვის მთავარია სახელმწიფოებრივი ინტერესები და პოლიტიკა. იგი სამხედრო პირია და შესაბამისად მკაცრ დისციპლინასაა მიჩვეული და ცდილობს ასეთივე ყაიდის ხალხთან დაიჭიროს საქმე.